APSTIPRINĀTS

SIA”CĒSU KLINIKA”

Izsoles komisijas 2023.gada 26. jūnija sēdē

Protokols Nr. 1

SIA **“CĒSU KLĪNIKA” piederošās, saimnieciskajā darbībā neizmantojamās kustamās mantas- mobilā kāpņu pacēlēja” rakstiskas izsoles noteikumi,**

 **identifikācijas Nr.** **KMI-2023/R/2**

**1. Vispārīgie noteikumi**

* 1. SIA „CĒSU KLĪNIKA”, reģistrācijas nr. 44103057729, juridiskā adrese: Slimnīcas iela 9, Cēsis, Cēsu novads, LV-4101, piederošās, saimnieciskajā darbībā neizmantojamās kustamās mantas rakstiskas izsoles noteikumi (turpmāk tekstā - Noteikumi) paredz kārtību, kādā tiek atsavināta izsolē SIA „CĒSU KLĪNIKA” (turpmāk tekstā – Sabiedrība) mobilais kāpņu pacēlājs SANO LIFTKAR PTR 160, sērijas Nr.20203435 (turpmāk tekstā – manta/ izsoles priekšmets) ar augšupejošu soli.
	2. **Informācija par mantu:**
		1. Nosaukums**-** mobilais kāpņu pacēlājs SANO LIFTKAR PTR 160;
		2. Sērija **-** Nr.20203435;
		3. Izgatavošanas gads **-** izgatavots 2020. gadā un ir derīgs ekspluatācijai;
		4. Vizuālais un tehniskais apraksts **-** kāpņu gājējs LIFTKAR PTR 160 – mobils kāpurķēžu kāpņu pacēlājs. Pacēlājs ir izjaucams uz sekojošām detaļām: celtnis (pamata bloks) ar akumulatoru, rokturi, galvas balsts. Komplektā ar pacēlāju tiek nodrošināts arī lādētājs. Ražotājs: SANO Transportgeraete GmbH (Austrija),kopējais garums: ne mazāk 1385 mm, kopējais platums: ne vairāk 650 mm,kopējais augstums bez galvas balsta: ne vairāk 915 mm, ratiņkrēsla platums stiprināšanai uz pacēlāja: minimāli 420 mm, kopējais svars: ne vairāk 39 kg, paceltspēja: ne mazāk 160 kg, ekspluatācijas temperatūra: -50 -45 grādi C, lādēšanas laiks: ne vairāk 8 h. Pogu pārvaldīšanas stacija uz turētāja: Apvienots slēdzis Iesl-Izsl, augšā-lejā, daudzfunkcionālie gaismas diodu indikatori (baterijas statuss, slīpuma leņķis, pārslodze utt),ārkārtējā gadījuma apstāšanās poga, pamata bloka pārvaldīšana, poga “atslēga”, apvienots pārslēdzējs iesl/izsl., augšā/lejā, ātruma pārslēdzējs I / II / III, lādēšanas ligzda, pārvaldīšanas rokturis pieslēdzas pie platformas bez vadiem. Vadu starplika ir paslēpta starp pārvaldīšanas rokturi un pamata bloku. Platforma ir aprīkota ar riteņu sistēmu un sastāv no ne mazāk kā 4 riteņiem, kas ir izvietoti platformas sānos. Visi pacēlāja mehānismi ir noslēpti ar speciālu plastmasas vāku, kas izslēdz kontaktu ar pacēlāja kustīgām daļām;
		5. Mantai netiek dots garantijas termiņš. Sabiedrība nesniedz un neuzņemas nekādas garantijas un saistības par kustamās mantas kvalitāti, darba kārtību un tehnisko stāvokli, tai skaitā iespējams slēptajiem defektiem. Mantas atrodas Sabiedrības teritorijā un tā aizvešana ir jāveic pircējam par saviem līdzekļiem un ar saviem resursiem pirkuma līgumā (pielikumā Nr.1) noteiktajā kārtībā.
	3. **Informācija par Izsoles rīkotāju:**
		1. Sabiedrība ar ierobežotu atbildību “CĒSU KLĪNIKA”, reģistrācijas Nr. LV44103057729, Slimnīcas iela 9, Cēsis, Cēsu novads, LV-4101, tālrunis 64125730, e-pasts: info@cesuklinika.lv;
		2. Norēķinu rekvizīti: konta Nr. LV11UNLA0050017396827, A/S SEB banka, SWIFT KODS: UNLALV2X.
		3. Kontaktpersona par izsoles noteikumiem: Juridiskā, iepirkumu un vadības lietu daļas vadītāja, juriste Liene Vegnere, tālr.:29326012, e- pasts: liene.vegnere@cesuklinika.lv.
		4. Kontaktpersona par mantas apskati- Ēku ekspluatācijas daļas vadītājs Jānis Štefenbergs, tālr.: 28334588, e - pasts: janis.stefenbergs@cesuklinika.lv.
	4. Izsoli rīko un organizē ar Sabiedrības 2023.gada 12. maija rīkojumu Nr.2-5/2023/48 apstiprināta izsoles komisija (turpmāk tekstā – Komisija).
	5. Izsoles mērķis – atsavināt Sabiedrībai piederošu, saimnieciskajā darbībā neizmantojamu kustamo mantu.
	6. Izsoles veids- rakstiska izsole ar augšupejošu soli.
	7. Manta tiek atsavināta rakstiskā izsolē ar augšupejošu soli, sākumcenu nosakot **2100 EUR** ( divi tūkstoši viens simts eiro un 00 centi) (turpmāk – sākumcena),neieskaitot pievienotās vērtības nodokli (turpmāk – PVN). Pirkuma līguma slēgšanas brīdī mantas nosolītā summa tiek aplikta ar PVN.
	8. Izsoles nodrošinājums – 10 % no sākumcenas, t.i., **210 EUR** (divi simti desmit eiro un 00 centi) (turpmāk – nodrošinājums) bez PVN. Nodrošinājums jāieskaita Noteikumu 1.3.2. punktā norādītajā Izsoles rīkotāja norēķinu kontā līdz Noteikumu 2.4. punktā norādītajam izsoles pieteikšanās termiņam, maksājuma uzdevuma mērķī norādot “**Pieteikuma nodrošinājums izsolei Nr. KMI-2023/R/2**”. Maksājuma uzdevumu pievieno pie izsoles dokumentiem.
	9. Noteiktais augšupejošais solis par vienu vienību ir **100 EUR.**
	10. Informācijas publicēšanas kārtība un mantas apskate uz vietas:
		1. Sludinājums par izsoles norisi tiek publicēts Sabiedrības tīmekļvietnē [www.cesuklinika.lv](http://www.cesuklinika.lv) un Cēsu novada laikraksta „Druva” 2023.gada 27. jūnija numurā.
		2. Ar izsoles noteikumiem pretendents var iepazīties Sabiedrības tīmekļvietnē [www.cesuklinika.lv](http://www.cesuklinika.lv) vai Sabiedrības juridiskajā adresē uz vietas, iepriekš piesakot savu ierašanās laiku, zvanot uz norādīto mob. tālruni – 29326012;
		3. Izsoles priekšmetu uz vietas var apskatīt Palasta iela 15, Cēsis, Cēsu novads, LV4101, darba dienās no plkst. 9.00 līdz plkst.15.00, iepriekš piesakot savu ierašanās laiku, zvanot uz norādīto mob. tālruni – 28334588.
1. **Pretendentu pieteikšanās un to reģistrēšanas kārtība**
	1. Pretendentu reģistrācija tiek uzsākta **ar 2023. gada 27. jūniju.**
	2. Par mantas pircēju var kļūt jebkura tiesībspējīga fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašumā kustamu mantu un noteiktā termiņā ir izpildījusi Noteikumos noteiktos priekšnoteikumus.
	3. Pretendents pieteikumu mantas pirkšanai var iesniegt:
		1. Elektroniski uz e-pastu iepirkumi@cesuklinika.lv, parakstot ar drošu elektronisko parakstu;
		2. Pa pastu, adresējot SIA „CĒSU KLĪNIKA” mantas atsavināšanas komisijai Slimnīcas ielā 9, Cēsis, Cēsu novads, LV-4101;
		3. Personīgi darba dienās no plkst.no plkst. 9:00 līdz 16:00 Slimnīcas ielā 9, Cēsīs, Cēsu novadā, LV-4101, 1. stāvā, Administrācijas telpās, 193.kabinetā.
	4. Pieteikumu var iesniegt **līdz 2023. gada 12. jūlijam plkst.10:00**, pēc šī termiņa pieteikumi netiek pieņemti.
	5. Pretendents, piesakoties mantas pirkšanai, iesniedz līdz 2.4. punktā norādītajam izsoles pieteikšanās termiņam :
		1. Noteikumu Pielikuma Nr.1 pievienoto iesniegumu, kurā norāda mantas piedāvāto cenu, kas nav mazākā par sākumcenu un izsoles nodrošinājuma maksājuma uzdevumu.
		2. Ja pretendenta pieteikumu paraksta pilnvarnieks, pievieno fiziskai personai notariāli apliecinātu pilnvaru, juridiskai personai- pārstāvēt tiesīgās personas izdotu pilnvaru.
		3. Pretendents var iesniegt tikai vienu piedāvājuma cenu variantu.
	6. Komisija pārbauda pretendentu sniegtās ziņas. Ja tiek atklāts, ka pretendents nav iesniedzis visas pieprasītās ziņas, sniedzis nepatiesas ziņas vai tās neatbilst Noteikumu prasībām, tās zaudē tiesības iegādāties mantu.
	7. Komisija piedāvājuma atvēršanas norisi, pretendentu atlasi un piedāvājumu vērtēšanu protokolē.
	8. Ziņas par izsoles dalībniekiem un to skaitu neizpauž līdz izsoles sākumam.
2. **Izsoles norise**
	1. Izsoles dalībnieku piedāvājumus Komisija atver to iesniegšanas secībā.
	2. Komisija izskata Izsoles dalībnieku piedāvājumu atbilstību izsoles Noteikumu prasībām.
	3. Komisija paziņo augstāko iesniegto Izsoles priekšmeta pirkuma cenu un Izsoles dalībnieku, kurš ieguvis tiesības slēgt pirkuma līgumu. Ja pēc visu piedāvājumu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu. Rakstisku piedāvājumu iesniegšanas kārtību un termiņus vienādu augstāku piedāvājumu iesniedzējiem paziņo Komisija izsoles dalībniekiem, kuri turpina izsoli.
	4. Ja izsolē ir reģistrējies viens pretendents un tā pieteikums atbilst Noteikumu prasībām, komisija pieņem lēmumu par pretendenta atzīšanu par mantas pircēju un nosūta uz pretendenta norādīto e pastu līgumu, kurš jānoslēdz Noteikumu 3.8. punktā noteiktajā termiņā.
	5. Ja Noteikumu 2.4. punktā noteiktajā termiņā ir iesniegti un reģistrēti vismaz divi Noteikumam atbilstoši pieteikumi, par mantas pircēju tiek atzīts tas pretendents, kurš solījis pēdējo augstāko cenu.
	6. Ja Komisijai nepieciešams laiks papildus piedāvājumu izvērtēšanai, tā izsoles dalībniekam paziņo citu izsoles rezultātu paziņošanas laiku un vietu.
	7. Komisijas lēmums tiek paziņots visiem Izsoles dalībniekiem, kuri iesnieguši savus piedāvājumus izsolei, un tiek publicēts Sabiedrības tīmekļvietnē www.cesuklinika.lv.
	8. Pamatojoties uz izsoles rezultātiem Sabiedrība piedāvā uzvarētājam slēgt pirkuma līgumu, kuru Izsoles dalībnieks paraksta 2 (divu) darba dienu laikā. Ja izsoles uzvarētājs pēc noteiktā termiņa līgumu nav parakstījis, Sabiedrība atkārtoti uzaicina uzvarētāju noslēgt pirkuma līgumu 3 (trīs) darba dienu laikā. Ja arī pēc atkārtota uzaicinājuma izsoles uzvarētājs līgumu nav parakstījis, tiek uzskatīts, ka uzvarētājs ir atteicies slēgt līgumu un Komisija ir tiesīga par izsoles uzvarētāju atzīt nākamo Izsoles dalībnieku ar lielāko piedāvāto pirkuma cenu.
	9. Gadījumā, ja izsolē uzvarējušais Izsoles dalībnieks pirkuma līgumu noslēdz, bet līgumā noteiktajā termiņā neveic apmaksu par pirkumu, tad līgums tiek uzskatīts par izbeigtu, un Izsoles komisija ir tiesīga par izsoles uzvarētāju atzīt nākamo Izsoles dalībnieku ar lielāko piedāvāto pirkuma cenu.
	10. Piedāvātā augstākā summa par nosolīto objektu jāiemaksā Sabiedrības kontā divu darba dienu laikā pēc pirkuma līguma noslēgšanas. Par apmaksas dienu tiek uzskatīts datums, kad Sabiedrība ir saņēmusi maksājumu norādītajā norēķinu kontā kredītiestādē. Iemaksātā nodrošinājuma summa tiek ieskaitīta norēķinā par nosolīto objektu.
	11. Nodrošinājumu, ko iemaksājis pretendents, kurš nosolījis pārdodamo lietu, ieskaita pirkuma maksā. Pārējiem izsoles dalībniekiem iemaksāto nodrošinājumu pēc izsoles noslēguma nekavējoties izsniedz atpakaļ
	12. Nosolītais Izsoles priekšmets tiek nodots Izsoles dalībniekam tikai pēc pirkuma līguma noslēgšanas, maksājuma par pirkuma veikšanas.
	13. Izsoles priekšmets tiek izsolīts tādā tehniskā stāvoklī, kādā tas atrodas izsoles dienā. Sabiedrība neuzņemas garantijas saistības par Izsoles priekšmeta kvalitāti un tehnisko stāvokli pēc tā pārdošanas Izsoles uzvarētājam un pieņemšanas – nodošanas akta parakstīšanas.
	14. Lēmumu par izsoles atzīšanu par nenotikušu, vai spēkā neesošu, pieņem Sabiedrība un nedēļas laikā paziņo par to reģistrētajiem izsoles dalībniekiem kā arī publicē tīmekļvietnē [www.cesuklinika.lv](http://www.cesuklinika.lv).
3. **Citi noteikumi**
	1. Lēmumu par mantas atsavināšanas rezultātu pieņem Komisija.
	2. Ja līguma priekšmets izsolē netiek nosolīts, tad Sabiedrībai ir tiesības noteikt citu atsavināšanas veidu.
	3. Sūdzības par Komisijas lēmumiem vai tās darbību var iesniegt izskatīšanai Sabiedrības valdes priekšsēdētājai līdz līguma noslēgšanas dienai.
	4. Pēc pirkuma līguma noslēgšanas pretenzijas par mantas pārdošanas vai izsoles gaitu vai līguma priekšmetu netiek pieņemtas.
	5. Noteikumiem pievienoti šādi pielikumi:
		1. Pielikums Nr. 1 „Pirkuma līgums” uz 1 (vienas) lapas.
		2. Pielikums Nr.2 „Pieteikums kustamās mantas pirkumam

Sagatavoja:

SIA „CĒSU KLĪNIKA” rīkotās Izsoles

Komisijas priekšsēdētāja L.Vegnere

1. Pielikums

**Līguma projekts Nr.\_\_/2023**

**Par mantas iegādi**

Cēsīs,

2023.gada \_\_\_.\_\_\_\_\_\_\_\_

**SIA “CĒSU KLĪNIKA”**,Slimnīcas ielā 9, Cēsīs, Cēsu novads, LV-4101, reģ. Nr. LV44103057729, tās valdes priekšsēdētājas Ingūnas Liepas personā, kura rīkojas pamatojoties uz statūtiem un valdes pilnvarojuma, turpmāk līguma tekstā saukts „Pārdevējs ” no vienas puses, un

***Juridiskās personas*** *nosaukums, vienotais reģistrācijas Nr.* ***vai fiziskās personas*** *vārds,**uzvārds un personas kods, juridiskajām personām paraksttiesīgās personas vārds un uzvārds* personā, kurš rīkojas pamatojoties uz *dokumenta nosaukums*, turpmāk tekstā saukta Pircējs, no otrs puses, katra atsevišķi un abas kopā sauktas – Puses, saskaņā ar \_\_\_\_\_\_\_\_\_\_ rezultātiem, kas apstiprināti ar SIA „CĒSU KLĪNIKA” Komisijas \_\_\_.\_\_\_.2023. lēmumu, noslēdz šo pirkuma līgumu (turpmāk – Līgums):

**1.Līguma priekšmets**

1. Pārdevējs pārdod un Pircējs pērk kustamo mantu „…………………”(turpmāk – Prece), kas iegādāta piedaloties Pārdevēja organizētajā izsolē 2023. gada \_\_\_\_\_\_\_\_\_\_. Nr.\_\_\_\_\_\_\_\_\_\_\_\_\_.
2. Pircējam ir zināms Preces faktiskais stāvoklis un Pircējs apliecina, ka neizvirzīs pret Pārdevēju nekādas pretenzijas, ja atklāsies kādi Precei piemītoši apslēpti trūkumi.

**2.Pirkuma maksa un norēķinu kārtība**

1. Pircējs pērk Preci par nosolīto cenu EUR summa cipariem (summa vārdiem) un PVN 21% – EUR summa cipariem (summa vārdiem), pavisam kopā EUR summa cipariem (summa vārdiem) (turpmāk - pirkuma maksa).
	1. Pirkuma maksu Pircējs samaksā divu darba dienu laikā pēc Līguma spēkā stāšanās saskaņā ar Pārdevēja izrakstīto rēķinu.

**3.Pārdevēja pienākumi**

3.1.Pārdevējs apliecina, ka Prece nav ieķīlāta, atsavināta vai kā citādi apgrūtināta un pats atbild par trešo personu prasījumiem attiecībā uz Preci.

**4.Pircēja pienākumi**

1. Pircējs veic apmaksu par Preci saskaņā ar Līguma 2.punktu.
	1. Pircējs veic un sedz visus izdevumus saistītos ar Preces transportēšanu, demontāžu.

5.**Līguma termiņš**

1. Līgums stājas spēkā ar parakstīšanas dienu. Tas darbojas līdz abu Pušu pilnīgai saistību izpildei.
2. Puses vienojas veikt Preces nodošanu – pieņemšanu līdz 2023.gada \_\_\_.\_\_\_\_\_\_\_\_\_\_.

**6.Citi nosacījumi**

1. Strīdi, kas rodas Līguma darbības rezultātā, tiek risināti pārrunu ceļā. Ja Puses nespēj vienoties, strīds risināms Latvijas Republikas tiesā normatīvajos aktos noteiktajā kārtībā.
2. Līgums sastādīts 2 eksemplāros ar vienādu juridisku spēku. Viens eksemplārs glabājas pie Pārdevēja , otrs – pie Pircēja.

**7.Pušu rekvizīti un paraksti**

**2. Pielikums**

**Pieteikums par piedalīšanos rakstiskā izsolē**

Cēsīs, 2023. gada \_\_\_\_\_\_\_\_\_\_\_\_\_

**DALĪBNIEKS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 / juridiskas personas nosaukums vai fiziskas personas vārds, uzvārds/

Reģistrācijas Nr. vai personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese/ deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kontakttālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konta numurs kredītiestādē \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona, kura ir tiesīga pārstāvēt Dalībnieku vai pilnvarotā persona (aizpilda, ja ir nepieciešams)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piesaku dalību SIA “CĒSU KLĪNIKA” kustamās mantas- mobilā kāpņu pacēlēja” rakstiskā izsolē Nr. . KMI-2022/R/2, kas notiks 2023. gada 12. jūlijā plkst.10:00.

**Piedāvātā summa par izsolāmo kustamo mantu ( ievērojot izsoles soli 100.00 EUR (viens simts eiro un 00 centi) \_\_\_\_\_\_\_\_\_\_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_) bez PVN.**

 ***/ summa cipariem/ /summa vārdiem/***

***Apliecinu, ka:***

1. Esmu iepazinies ar Noteikumu nosacījumiem, tie man ir saprotami un pieņemami.
2. Esmu iepazinies ar izsolāmo priekšmetu, apzinos tā kvalitāti un tehnisko stāvokli.
3. Apņemos turpmāk neizvirzīt nekādas pretenzijas pret Sabiedrību saistībā ar kustamo mantu, tā tehnisko stāvokli, iespējamiem slēptajiem defektiem.
4. Esmu informēts, ka Pircējs veic un sedz visus izdevumus saistītos ar kustamās mantas transportēšanu, demontāžu.
5. Esmu informēts, apzinos un piekrītu, ka Sabiedrība apstrādā manus personas datus tādā apjomā un kārtībā, kas nepieciešams Kustamās mantas atsavināšanas procedūras norisei un tā rezultātu īstenošanai.
6. Iesniedzot šo pieteikumu, apliecinu, ka manā rīcībā ir pietiekami finanšu līdzekļi pirkuma cenas samaksai nolikumā noteiktajā termiņā.

Pieteikumam pievienoti *(atzīmēt nepieciešamo ar x):*

* Nodrošinājuma iemaksas apliecinošs dokuments
* Pilnvarojums pārstāvēt pretendentu/ dalībnieku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ *(paraksts)*